Legal Document

Category: 1155

Text:
23. ΒΑΣΙΛΙΚΟΝ ΔΙΑΤΑΓΜΑ υπ' αριθ. 390 της 11/17 Ιουν. 1960 (ΦΕΚ Α' 86) Περί της νοσοκομειακής περιθάλψεως των τακτικών υπαλλήλων του Ο.Α.Α.Α. Έχοντες υπ' όψει: α)Τας διατάξεις του άρθρ.85 του Νόμ.1811/1951 "περί κώδικος καταστάσεως των δημοσίων διοικητικών υπαλλήλων" και της παρ.9 του άρθρ.9 του από 23/24.12.1955 Β.Δ/τος "περί εφαρμογής του Υπαλληλικού Κώδικος επί των υπαλλήλων των Νομικών Προσώπων Δημοσίου Δικαίου". β)Την υπ' αριθ.3182/19.11.59 πρότασιν του Διοικητικού Συμβουλίου του Ο.Α.Α.Α. (αριθ. πρωτ. 20017/15.12.1959). γ)Την υπ' αριθ.259/6.4.60 σύμφωνον γνωμοδότησιν του Α.Σ.Δ.Υ., και δ)Την υπ' αριθ.210/6.4.60 γνώμην του Συμβουλίου της Επικρατείας, προτάσει του Ημετέρου Υπουργικού Συμβουλίου, απεφασίσαμεν και διατάσσομεν: Άρθρον μόνον.-Οι τακτικοί υπάλληλοι του Οργανισμού Απασχολήσεως και Ασφαλίσεως Ανεργίας νοσηλεύονται εις Δημόσια, Δημοτικά Θεραπευτήρια ή τοιαύτα Κοινωφελών Ιδρυμάτων, μεθ' ων το Ι.Κ.Α. συνήψε σχετικάς συμβάσεις, ως και εις συμβεβλημένας μετά του Ι.Κ.Α. ιδιωτικάς Κλινικάς, οι μεν από του 5ου βαθμού και άνω εις κλίνας Α' θέσεως, πάντες οι λοιποί εις κλίνας Ββ θέσεως, πλην των της Γ' Κατηγορίας, οίτινες νοσηλεύονται εις κλίνας Γ' θέσεως, της πέραν της υπό του Ι.Κ.Α. καταβαλλομένης σχετικής δαπάνης βαρυνούσης τον Οργανισμόν. Ελλείψει διακρίσεως της θέσεως των κλινών του θεραπευτηρίου εις ο έλαβε χώραν η περίθαλψις, τ' αναγνωριζόμενα εις βάρος του Οργανισμού νοσήλεια δεν θα είναι ανώτερα των όσων θα υπεχρεούτο ο Οργανισμός να καταβάλλη δια την περίθαλψιν του υπαλλήλου εις ομοειδές θεραπευτήριον και εις ην ούτος θα εδικαιούτο θέσιν. Εις επειγούσας περιπτώσεις, καθ' ας εκ της αναβολής απειλείται κίνδυνος δια τον ασθενή, επιτρέπεται η νοσηλεία εις μη κατά τ' ανωτέρω μετά του Ι.Κ.Α. συμβεβλημένα θεραπευτήρια, του Οργανισμού βαρυνομένου με μόνον τας κατά τα εν τω προηγουμένω εδαφίω δαπάνας νοσηλείας. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Εις τον επί της Εργασίας Υπουργόν ανατίθεμεν την δημοσίευσιν και εκτέλεσιν του παρόντος Δ/τος.